У Вікіпедыі ёсць артыкулы пра іншых асоб з прозвішчам Брэжнеў.

**Дзмітрый Данілавіч Брэжнеў** (руск.: Дмитрий Данилович Брежнев; 25 кастрычніка (7 лістапада) 1905 — 4 красавіка 1982) — савецкі вучоны ў галіне раслінаводства, генетыкі і селекцыі раслін, акадэмік УАСГНІЛ (1956), доктар сельскагаспадарчых навук (1953), прафесар (1954). Заслужаны дзеяч навукі РСФСР. Герой Сацыялістычнай Працы (1975).

Біяграфія
---------

Нарадзіўся ў сяле Пісклава Курскай губерні (зараз у Курскай вобласці Расіі). У 1933 годзе скончыў Варонежскі сельскагаспадарчы інстытут. Працаваў на Ахтубінскай занальнай доследнай станцыі, у 1934—1936 гг. дырэктарам Грыбаўскай селекцыйна-доследнай станцыі. У 1936 годзе, па запрашэнню М. І. Вавілава, паступіў у аспірантуру Усесаюзнага інстытута раслінаводства УАСГНІЛ (УІР) у Ленінградзе, якую скончыў у 1939 годзе. У 1939—1940 гг. праходзіў службу ў РСЧА. Адначасова ў 1937—1941 гг. займаў пасаду загадчыка Аддзела гароднінных культур УІР. Удзельнік Вялікай Айчыннай вайны з 1941 года. У 1944—1945 гг. лектар палітааддзела 7-й арміі. Пазней маёр Брэжнеў на пасадзе намесніка начальніка курсаў малодшых лейтэнантаў. У 1946—1950 гг. Д. Д. Брэжнеў зноў на пасадзе загадчыка Аддзела гароднінных культур УІР. З 1950 г. на дзяржаўнай і партыйнай рабоце — намеснік старшыні Ленінградскага аблвыканкама, сакратар Ленінградскага абкама ВКП(б). У 1952—1954 гг. зноў загадчык Аддзела гароднінных культур УІР, у 1954—1956 гг. другі сакратар Ленінградскага абкама КПСС. У 1956—1961 і 1968—1973 гг. Д. Д. Брэжнеў першы віцэ-прэзідэнт УАСГНІЛ, у 1956—1961 гг. і з 1970 г. галоўны рэактар часопіса «Вестник сельскохозяйственной науки». З 1966 года на пасадзе дырэктара Усесаюзнага інстытута раслінаводства імя М. І. Вавілава. Дэпутат Вярхоўнага Савета РСФСР 4-га склікання.

Памёр Д. Д. Брэжнеў 4 красавіка 1982 г. Пахаваны ў Маскве на Кунцаўскіх могілках.

Навуковая дзейнасць
-------------------

Д. Д. Брэжневу належаць працы па даследаванню агароднінных культур, у т.л. таматаў. Пад яго кіраўніцтвам распрацавана сістэма насенняводства цяплічных сартоў агароднінных культур. Пад кіраўніцтвам Д. Д. Брэжнева створаны новыя лабараторыі ў Інстытуце раслінаводства, Нацыянальнае сховішча насення. Аўтар больш за 450 навуковых прац, у т.л. каля 20 кніг і брашур. Д. Д. Брэжневу належаць 12 патэнтаў на сарты і гібрыды таматаў.

Узнагароды
----------

* Медаль «Серп і Молат» Героя Сацыялістычнай Працы
* 2 ордэны Леніна
* ордэн Кастрычніцкай Рэвалюцыі
* 3 ордэны Працоўнага Чырвонага Сцяга
* ордэн Айчыннай вайны 2-й ступені
* ордэн Чырвонай Зоркі
* ордэн «Знак Пашаны»
* медаль «За доблесную працу ў Вялікай Айчыннай вайне 1941—1945 гг.»
* Сталінская прэмія (1952)
* медалі

Званні і ўдзел у міжнародных навуковых арганізацыях
---------------------------------------------------

* Акадэмік Акадэміі сельскагаспадарчых навук Германіі (1960)
* Член Міжнароднага савета па генетычным рэсурсам раслін Харчовай і сельскагаспадарчай арганізацыі ААН (1970)
* Ганаровы член Усеамерыканскай асацыяцыі раслінаводаў (1968)
* Член праўлення Еўрапейскай навуковай асацыяцыі па селекцыі раслін EUCARPIA (1968)
* Ганаровы член Французскай сельскагаспадарчай акадэміі (1971)
* Член Венгерскай акадэміі навук (1972)
* Ганаровы доктар Будапешцкага ўніверсітэта (1969)

Зноскі
------

1. ↑  International Plant Names Index — 1999.<a href='https://wikidata.org/wiki/Track:Q922063'></a>

Літаратура
----------

* Беларуская энцыклапедыя: У 18 т. Т. 3: Беларусы — Варанец / Рэдкал.: Г. П. Пашкоў і інш.. — Мн.: БелЭн, 1996. — Т. 3. — 511 с. — 10 000 экз. — ISBN 985-11-0068-4 (т. 3).

Спасылкі
--------

* Дзмітрый Данілавіч Брэжнеў на сайце «Героі краіны»
* Біяграфія на сайце Усерасійскага інстытута раслінаводства імя М. І. Вавілава Архівавана 27 жніўня 2016. (руск.)

|  |  |
| --- | --- |
| ⚙️   Тэматычныя сайты | Героі краіны |
| Слоўнікі і энцыклапедыі | Вялікая расійская (старая версія) · Вялікая расійская (навукова-адукацыйны партал) |
| 

| Нарматыўны кантроль |
| --- |
| GND: 136146724 · ISNI: 0000 0000 5789 8801 · NKC: xx0176964 · NTA: 227925920 · NUKAT: n2002068464 · SUDOC: 243861869 · VIAF: 80540914 |

 |